Raslavice

Raslavice, hungare Raszlavica [raslavica], germane Raßlawitz [raslavic] estas unuigita vilaĝo kaj municipo en Slovakio.

 Situo 
Raslavice situas laŭ rojo, laŭ ĉefvojo kaj fervojo Prešov-Bardejov. La lasta urbo troviĝas je 18, Prešov je 23 km.

 Historio 
La loko estis loĝata jam dum la Grandmoravia Regno. Post formiĝo de Hungario la komerca vojo al Pollando trairis la setlejon. La unua mencio okazis pri la vilaĝo en 1261 en formoj "Razlo, Razlauch, Razlofolde, Razlofalua". La lastaj 2 nomoj estas la tiamaj hungaj formoj. La loko konsistis el 2 partoj, kiujn la rojo disigis. En 1796 laŭ la tutlanda geografia libro taksis ambaŭ vilaĝojn duaklasaj. En 1910 laŭ la popolnombrado vivis en Magyarraszlavica (=hungara Raszlavica) 366, en Tótraszlavica (=slovaka Raszlavica) 664 homoj, (slovakoj en majoritato, hungaroj kaj ciganoj en minoritato). Ĝis Traktato de Trianon la komunumo apartenis al Hungara reĝlando, al Sáros, al distrikto de Bártfa, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 1942 la judoj deportiĝis. En 1971 la 2 vilaĝoj unuiĝis. En 2001 vivis en Raslavice 2484 homoj, (2385 slovakoj, 82 ciganoj).

 Vidindaĵoj 
 nun luterana preĝejo el la 13-a jarcento
 romkatolika preĝejo omaĝe al Sankta Jozefo el la 18-a jarcento, ĉirkaŭita per parko
 romkatolika preĝejo omaĝe al Dipatrino
 supra kastelo el la 17-a jarcento
 malsupra klasikisma kastelo el la 19-a jarcento
 sinagogo
 malgranda muzeo pri la popolaj artoj

 Famuloj 
En la iama Magyarraszlavica naskiĝis hungara geologo Benő Winkler.

Kategorio:Municipoj en distrikto Bardejov